Жан Мореас
Девойчето говори

Превод от френски: Кирил Кадийски, 2004

chitanka.info

Копърът ми рече: той по тебе

луд лудее, че при теб добре бе;

ще се върне, тичай го срещни.

— Копър, ти приказваш ги едни!

Имай милост, Господи, към мене!

Ти защо — паричката ми рече —

хвана вяра, виж, че е далече.

И сърцето му е буца лед.

— Късно е, паричке, за съвет!

Имай милост, Господи, към мене!

Хич недей — босилекът ми вика —

да го чакаш, с друга е войника.

Хей, босилко, я не ме коси,

ще те втъкна в моите коси.

Имай милост, Господи, към мене!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.